ועדת הכספים, כנסת 17, פרוטוקול מספר 445, 2007-06-27 09:00

סטס מיסז'ניקוב: בוקר טוב, אני פותח את הישיבה.

סטס מיסז'ניקוב: על סדר היום: רישום תקנת פיקוח שירותים פיננסיים (קופת גמל) (אגרה שנתית לחברה מנהלת), התשס"ז-2007.

סטס מיסז'ניקוב: נציג משרד האוצר בבקשה.

אריק פרץ: נכון להיום,רק קרנות פנסיה וחברות ביטוח משלמות אגרה בגין פעילות של גוף מוסדי.

אריק פרץ: במסגרת התקנות האלה אנחנו רוצים להחיל את תשלום אגרה על כל קופות הגמל, באופן כזה שקופות הגמל תשלמנה אגרה כמו חברות הביטוח, אבל בשיעורים מופחתים הרבה יותר, כיוון שהן עדיין לא חברת ביטוח.

אריק פרץ: ניתנת גם התייחסות לקופת גמל שקמה במהלך השנה.

אריק פרץ: אם קופת גמל נוסדה במהלך השנה, היא לא תשלם בגין השנה הראשונה.

אריק פרץ: סכום האגרה מצוין בסעיף 1 והוא יעמוד על סך של 2,000 שקלים, בגין כל קופת גמל.

אריק פרץ: ישנן חברות מנהלת המנהלות מספר קופות גמל.

אריק פרץ: המקסימום שחברה מנהלת תשלם יעמוד על 60,000 שקלים.

אריק פרץ: קופת גמל זה של חשבון שמנוהל עבור מספר רב של אנשים.

אלי אפללו: 60,000 לכל קופת גמל?

אריק פרץ: לא.

אריק פרץ: חברה מנהלת יכולה לנהל מספר קופות גמל.

אריק פרץ: היא תשלם 2,000 שקלים כפול מספר הקופות שהיא מנהלת.

אלי אפללו: האם הגביה ,בסופו של דבר, תהיה על גבו של הלקוח?

אלי אפללו: למי זה יעלה בסופו של דבר?

אריק פרץ: החברה המנהלת גובה דמי הניהול.

אלי אפללו: אז היא תגדיל את דמי הניהול כדי שזה יהיה על מי שיש לו את קופת הגמל.

אריק פרץ: זה נכון.

אלי אפללו: אדוני היושב ראש, אני מתנגד לעניין.

אריק פרץ: זה קיים גם בחברות ביטוח.

אלי אפללו: אני מתנגד.

אלי אפללו: זה עוד מס לאזרח בצורה של תקנות.

אלי אפללו: לי יש קופת גמל של 60,000 שקל והם הולכים להעלות את זה.

אריק פרץ: האגרה לא מוטלת על החוסך.

אלי אפללו: אמנם היא לא מוטלת על החוסך אבל הם יטילו אותה על החוסך.

אריק פרץ: האגרה היא אגרה של 2,000 שקלים לכל קופת גמל שרוצה רישיון מטעם משרד האוצר לפעול.

אריק פרץ: גם קופה שיש בה 20 מיליארד שקל, תשלם 2,000 שקלים.

אריק פרץ: לא משנה כמה כסף יש בקופה, היא תשלם 2,000 שקלים בשנה.

אריק פרץ: זה סכום קבוע.

אלי אפללו: הבנתי, אז זה המקסימום.

אריק פרץ: זה לא משנה כמה כסף יש בקופה, זה סכום קבוע של 2,000 שקל.

אלי אפללו: אני רוצה לשאול שוב כדי להיות בטוח.

אלי אפללו: אין מקבלה לקופת הגמל?

אריק פרץ: המקסימום שהקופה יכולה לקחת מהחוסך זה 2% מהנכסים.

אלי אפללו: אני מדבר על האגרה הזאת.

אלי אפללו: אם יש בקופה מיליארד שקל היא תשלם רק 2,000 שקל?

אריק פרץ: נכון.

סטס מיסז'ניקוב: יש שאלות?

סטס מיסז'ניקוב: מי בעד רישום תקנת פיקוח שירותים פיננסיים (קופת גמל) (אגרה שנתית לחברה מנהלת), התשס"ז-2007?

סטס מיסז'ניקוב: מי נגד?

סטס מיסז'ניקוב: הצבעה בעד - רוב נגד – אין מתנגדים- אין אושר.

סטס מיסז'ניקוב: תודה רבה הישיבה נעולה.